**РЕШЕНИЕ № ПВ – 34 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР - Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Създаване на насаждение от етерично-маслени култури с обща площ 253,278 дка със система за капково напояване и проектен сондажен кладенец“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в поземлени имоти №№73242.30.1, 73242.30.8 и 73242.30.20 в землището на с. Труд, общ. Марица, обл. Пловдив.

**Възложител: „ВЕЛБОЙ“ ЕООД, ЕИК:115639275,** гр. Пловдив, ул. „Стоил Войвода“ №4

**Характеристика на инвестиционното предложение:**

 Инвестиционното предложение предвижда създаване на насаждение от етерично-маслени култури и изграждане на система за капково напояване върху 3 броя имоти (№№73242.30.1, 73242.30.8 и 73242.30.20) с обща площ 253,278 дка и изграждане на проектен сондажен кладенец (СК) в имот № 73242.30.20 в землището на с. Труд, общ. Марица.

 Имотите, върху които ще се създаде трайното насаждение и капковата система са земеделска земя V категория, с начин на трайно ползване – нива. Имот №73242.30.20 е собственост на Възложителя, а имоти №№73242.30.1, 73242.30.8 са взети от Община Марица с договор за аренда.

 Чрез системата за капково напояване ще се подават и необходимите торове за етерично-маслените насаждения. За водоизточник се предвижда изграждането на един сондажен кладенец с дълбочина 25 м, обсаден с PVC колона ф200 мм.

 Системата за капково напояване на етерично-маслените култури включва:

- изграждане на филтърна площадка, върху която ще бъдат монтирани филтри за механично пречистване на водата и торосмесител за автоматично подаване на торове, чрез системата за капково напояване;

- изграждане на подземна разпределителна мрежа от РЕ тръби със съответната арматура (спирателни кранове, въздушници, регулатори на налягане и др.), чрез които ще се образуват отделните поливни батерии за капковото напояване на насаждението;

- засаждане на етерично - маслените култури и полагане на РЕ шлаух с капкообразуватели по цялата дължина на редовете.

 Традиционните селскостопански практики по отглеждане на етерично-маслени култури включват: повърхностна обработка на междуредията, торене, пръскане с хербициди за борба с плевелите и вредителите, напояване, беритба (коситба) и др.

 Поливането ще се извършва в продължение на 3 месеца в годината – юни, юли и август, като се предвиждат по 1 поливка месечно, или общо 3 броя поливки.

Общият годишен обем вода за напояване е Wгод = 20520 м3/год.

 За реализацията на инвестиционното предложение няма необходимост от изграждане на нова техническа инфраструктура. Окрупненият масив на етерично-масленото насаждение граничи от всички страни с полски пътища.

Инвестиционното предложение попада в обхвата на т.1, буква „в“ и т.2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Поземлени имоти №№73242.30.1, 73242.30.8 и 73242.30.20, местност „Шумака“, землището на с. Труд, общ. Марица, обл. Пловдив попада в границите на защитена зона BG0000444 „Река Пясъчник” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007г.).

Имотите, в които е предвидено да се реализира инвестиционното предложение не попадат в границите на защитена територия, съгласно Закона за защитените територии.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитена зона BG0000444 „Река Пасъчник”.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

* + - * Строителните дейности ще се извършват при изграждането на сондажния кладенец, филтърната площадка и системата за капково напояване на масива. Същите включват традиционни методи за хидромелиоративно строителство. За сондажния кладенец се предвижда сондиране на дълбочина 25 м и обсаждане с PVC тръби Ø200 мм. Предвиждат се изкопи за полагане на разпределителните PVC тръбопроводи. Те са с дълбочина до 1,0 м и няма да се използва взрив при тяхното осъществяване. Площадката за филтрите ще бъде подравнена и при необходимост бетонирана, без да се унищожава хумусния слой.
			* Масивът отстои на около 600 м източно от регулацията на с.Строево и на около 1100 м северозападно от регулацията на с.Труд.
* Всички дейности по време на строителството и експлоатацията на инвестиционното предложение ще се осъществяват в границите на предвидената за реализация територия и няма да излизат с влиянието си извън нея.
* Реализацията и експлоатацията на сондажния кладенец ще се извърши по класически методи за подобен тип съоръжения и не се очаква да доведат до замърсяване и дискомфорт на околната среда, тъй като не се предвиждат дейности, при които се отделят значителни замърсители в околната среда.
* В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, свързан с намаляване на почвената ерозия и отглеждане на насажденията с минимален разход на вода.
* Незначителните количества отпадъци, генерирани вследствие реализацията и експлоатацията на инвестиционното предложение, ще се управляват съгласно утвърдените нормативни изисквания за дейности с отпадъци.
* За осъществяването на цялостното инвестиционно предложение не е необходимо изграждане на нова пътна инфраструктура, ще се използва съществуваща такава.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Проектният СК ще се изгради по средата на северната граница, в имот №73242.30.20 от землището на с.Труд и има следните координати:

|  |  |
| --- | --- |
| Географски координати WGS 1984г. | Геодезични координати 1970 г. |
| N | E | X | Y | Н |
| 42°14'50.321" | 24°42'03.233'' | 4554366.383 | 8612218.236 | 186.267 м |

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* С писмо изх. № КД-04-530/16.11.2016г. БД ИБР Пловдив е дала заключение за допустимост на инвестиционното предложение от гледна точка ПУРБ на ИБР и постигане на целите на околната среда.

 **III. Способността за асимилация на екосистемата в естествената околна среда**:

* Инвестиционното предложение се касае за създаване на насаждение от етерично-маслени култури с обща площ 253,278 дка със система за капково напояване и проектен сондажен кладенец, на която територия липсват природни местообитания и местообитания на видове, предмет на опазване в защитената зона.
* Предвид местоположението на инвестиционното предложение не се очаква значително отрицателно въздействие върху защитената зона и нейните елементи.
* Характерът на инвестиционното предложение не предполага безпокойство и намаляване числеността и плътността на популациите на видовете, предмет на опазване в защитената зона, както и до намаляване на благоприятния им природозащитен статус.
* Предвид извършения анализ на фактическата обстановка в района на инвестиционното предложение, не се очакват значителни кумулативни въздействия върху защитената зона.
* При създаване на насаждение от етерично-маслени култури със система за капково напояване не се очаква генериране на емисии и отпадъци в количества, които да окажат значително отрицателно въздействие върху защитената зона.

 **IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на системата за капково напояване на насажденията от етерично-маслени култури и сондажния кладенец, е ограничен и локален в рамките на разглежданите имоти.
* Монтирането на системата за капково напояване ще осигури ефективно отглеждане на насажденията с минимален разход на вода. Посредством дейността ще се повиши количеството и качеството на произвежданата продукция.
* Вероятността от поява на въздействие върху компонентите на околната среда от дейностите по изпълнението на проекта се определя като минимална.
* Въздействието върху компонент води ще бъде пряко, краткотрайно и временно в рамките на ежегодния поливен сезон. Системата за капково напояване спестява значително разхода на вода.
* Сондажните работи не включват използване, съхранение, транспорт, производство и работа с материали, които могат да бъдат опасни за околната среда и здравето на хората.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 1127/16.02.2017г. РЗИ-Пловдиве определила, че не се очакват негативно въздействие върху факторите на околната среда и човешкото здраве, предвид характера на инвестиционното намерение. ИП не засяга СОЗ около водоизточници и съоръжения за питейно-битово водоснабдяване.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии:**

• Съгласно изискванията на чл. 4, ал. 2 от Наредбата за ОВОС, възложителят е уведомил писмено за инвестиционното си намерение Община Марица и кметство с. Труд.

• В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2, като е представено копие от документацията на Община Марица и кметство с. Труд. Община Марица и кметство с. Труд писмено са информирали РИОСВ-Пловдив, за липса на постъпили възражения относно инвестиционното предложение.

• Възложителят от своя страна е информирал засегнатото население, чрез съобщение за изготвената информацията по приложение №2.

• Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При следното условие:**

* Водата от сондажния кладенец може да се ползва само при спазване на всички процедури по разрешителен режим, съгласно чл. 50, ал. 7, т. 1 от *Закона за водите.*

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 13.03.2017г.**

*Директор на РИОСВ - Пловдив*

 Съгласували:............. Изготвили: ..............

 Д. Димитров, Директор Дирекция „ПД” Ж. Боева, мл.експерт/23.02.2017г./

 Кристиян Казанджиев,юрисконсулт..………….. Н. Иса, гл. експерт ………